पुलवामा हमला: BJP का कांग्रेस पर हमला,  'देश के साथ खड़े होने की प्रक्रिया कुछ दिन के लिए नहीं, बल्कि सदैव के लिए होती है'  
पुलवामा आतंकी हमले के बाद आरोप-प्रत्यारोप का दौर जारी
भारतीय जनता पार्टी और कांग्रेस का एक दूसरे पर हमला जारी
पुलवामा आतंकी हमले में सीआरपीएफ के 40 जवान हुए थे शहीद
पुलवामा हमले के बाद एक कांग्रेस स्पॉन्सर्ड आर्टिकल छपता है जो हमारे जवानों की 'Caste Analysis' करता है।
क्या सेना की कोई जाति होती है? : डॉ @sambitswarajpic.twitter.com/GIUzigIdAL
 
पहली बार जैश ए मोहम्मद का नाम संयुक्त राष्ट्र के रेजोल्यूशन में शामिल किया गया है. संयुक्त राष्ट्र ने एक बड़ी बात कही है. तमाम देश भारतवर्ष के साथ खड़े हो जाए. प्रधानमंत्री नरेंद्र मोदी की डिप्लोमेसी के कारण ही आज विश्व के कई देश भारत के साथ खड़े हैं. जहां तमाम देश भारत के साथ खड़ी है, वहीं देश के ही कुछ राजनीतिक दल देश के साथ खड़े नहीं होना चाहती. 
कल एक बहुत बड़ा फैसला हुआ. कल ट्वीट करके हमारी सरकार की तरफ से ये जानकारी दी गई कि भारत का पानी पाकिस्तान में नहीं जाएगा, वो पानी भारत में डाइवर्ट होगा. उसके बाद मनीष तिवारी जी और शशि थरूर जी ने ट्वीट करके हिन्दुस्तान के विरोध में बात की है. ये दुख की बात है.
बता दें कि पुलवामा में हुए आतंकी हमले(Pulwama Attack) के दिन पीएम मोदी की दिनचर्या को लेकर कांग्रेस हमलावार है. कांग्रेस ने गुरुवार के बाद शुक्रवार को भी प्रधानमंत्री नरेंद्र मोदी पर हमला करते हुए सवाल उठाया कि पुलवामा हमले के तुरंत बाद क्या कर रहे थे. दूसरे दिन राहुल गांधी ने भी निशाना साधा. कांग्रेस ने लगातार दूसरे दिन सवाल किया कि प्रधानमंत्री नरेंद्र मोदी हमले के दो घंटे बाद उत्तराखंड के रुद्रपुर जिले में रैली को संबोधित करते हुए हमले व इसके पीड़ितों का उल्लेख करने में विफल क्यों रहे कांग्रेस प्रवक्ता मनीष तिवारी ने एक संवाददाता सम्मेलन में कहा, "हम प्रधानमंत्री से जानना चाहते हैं कि वह अपरान्ह 3.10 (जब पुलवामा में हमला हुआ) से 5.10 के बीच क्या कर रहे थे. 4.40 बजे उन्होंने मोबाइल फोन से एक रैली को संबोधित किया. जहां तक हमारी जानकारी है, उन्होंने एक बार भी हमले का उल्लेख नहीं किया."